S-73/2021

I.

Mál þetta, sem dómtekið var 15. júní 2021, er höfðað með ákæru lögreglustjórans á Austurlandi, útgefinni, 4. maí sl., en móttekinni 20 sama mánaðar, á hendur S-kk-þgf M-kk-þgf T-kk-þgf, kennitala. [...],, til heimilis að. [...],,. [...],. Endanleg ákæra er svohljóðandi:

,, fyrir umferðarlagabrot... í Fjarðabyggð, með því að hafa aðfaranótt föstudagsins 1. janúar 2021, undir áhrifum áfengis og sviptur ökurétti, ekið bifreiðinni [...],, niður Melgerði á Reyðarfirði á móts við Sunnugerði og áfram inn á Austurveg, þar sem hann stöðvaði bifreiðina uppi á gangstétt, vinstra megin miðað við akstursstefnu, neðan við hús nr. 23 og olli með því hættu og óþarfa óþægindum fyrir aðra umferð, en engin leið var fyrir gangandi vegfarendur að komast eftir gagnstéttinni. Vínandamagn í blóði kærða mældist 1,72 ‰.

Telst þetta varða við 1. og 2. mgr. 28. gr., 1. mgr., sbr. 3. mgr. 49. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. umferðarlaga nr. 77/2019.“

Skipaður verjandi, G-kk-nf M. A-kk-nf lögmaður, krefst fyrir hönd ákærða vægustu refsingar sem lög leyfa. Þá krefst verjandinn málflutningsþóknunar.

II.

Samkvæmt gögnum höfðu lögreglumenn sem voru í eftirlitsferð afskipti af ákærða þann 1. janúar sl., eftir að hafa séð til ferða bifreiðar hans á akbraut í Reyðarfirði aðfaranótt 1. janúar sl. Í framhaldi af því var ákærði færður á lögreglustöð þar sem fram fór hefðbundin lögreglurannsókn. Ákærði var yfirheyrður á lögreglustöð um kæruefnið hinn 14. aprílsl.

Fyrir dómi hefur ákærði skýlaust viðurkennt sakargiftir, líkt og þeim er lýst í endanlegri gerð ákæru. Játning ákærða er í samræmi við fyrrnefnd rannsóknargögn lögreglu, en einnig matsgerð Rannsóknarstofu í lyfja- og eiturefnafræði Háskóla Íslands, dags. 7. janúarsl.

Að ofangreindu virtu og með skýlausri játningu ákærða, sem ekki er ástæða til að efa að sé sannleikanum samkvæm er að áliti dómsins nægjanlega sannað að ákærði hafi gerst sekur um þá háttsemi, sem í ákæru greinir, en brot hans eru þar réttilega heimfærð til laga.

Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008 um meðferð sakamála.

Að ofangreindu virtu verður ákærði sakfelldur fyrir þá háttsemi sem honum er gefin að sök í ákæru.

I II.

Ákærði, sem er fæddur árið. [...],, hefur samkvæmt sakavottorði sakaskrár ríkisins áður sætt refsingum.

Ákærði gekkst undir sátt um sektargreiðslu hjá lögreglustjóranum á Norðurlandi eystra þann 14. september 2016 fyrir fíkniefnaakstur og fyrir að hafa eigi endurnýjað ökuskírteini sitt. Þá gekkst ákærði í tvígang undir sátt um sektargreiðslur hjá sama lögreglustjóra þann 24. júlí 2017, en í báðum tilvikum var um að ræða fíkniefnaakstur. Samhliða sáttinni var ákærði sviptur ökurétti í samtals 36 mánuði. Þávar ákærði með dómi 8. febrúar 2019 dæmdur í 30 daga fangelsi fyrir fíkniefnakastur og fyrir að aka ökutæki sviptur ökuréttindum. Samhliða var ákærði sviptur ökurétti ævilangt. Loks var ákærði með dómi 30. október 2020 dæmdur í 60 daga fangelsi og 200.000 króna sekt til ríkissjóðs fyrir að fíkniefnaakstur og fyrir að aka ökutæki sviptur ökuréttindum. Með nefndum dómi var hin ævilanga svipting ákærða á ökuréttindum áréttuð.

Í máli þessu hefur ákærði enn verið fundinn sekur um umferðarlagabrot, og þá fyrir ölvunarakastur og fyrir að aka ökutæki sviptur ökuréttindum, en einnig fyrir ólögmæta stöðvun ökutækis á gangstétt. Ber að ákvarða refsingu ákærða m. a. með hliðsjón af áður lýstum sakarferli, en einnig að virtu ákvæði 1. mgr. 77. gr, almennra hegningarlaga nr. 19/1940, sbr. að því leyti dómvenju, sbr. m. a. til hliðsjónar dóm Landsréttar í máli nr. 3/2020.

Að ofangreindu virtu þykir refsing ákærða hæfilega ákveðin fangelsi í fjóra mánuði.

Með vísan til tilvitnaðara lagaákvæða í ákæru og sakarferils ber að árétta ævilanga ökuréttarsviptingu ákærða frá birtingu dómsins að telja.

Að kröfu ákæruvalds og með vísan til 235. gr. laga nr. 88/2008 ber að dæma ákærða til greiðslu sakarkostnaðar, en samkvæmt yfirliti lögreglustjóra nemur kostnaður vegna rannsóknar málsins samtals 14.304 krónum. Því til viðbótar ber að dæma ákærða til að greiða málflutningsþóknun skipaðs verjanda síns, og þá vegna starfa hans við lögreglurannsókn málsins, en einnig hér fyrir dómi. Þykja þau laun hæfilega ákveðin 117.800 krónur að meðtöldum virðisaukaskatti.

Af hálfu ákæruvalds fór með málið H-kk-nf J-kk-nf aðstoðarsaksóknari.

Ó-kk-nf Ó-kk-nf héraðsdómari kveður upp dóm þennan.

Dómsorð :

Ákærði, S-kk-nf M-kk-nf T-kk-nf, sæti fangelsi í fjóra mánuði.

Ævilöng ökuréttarsvipting ákærða er áréttuð, og gildir það ákvæði frá birtingu dómsins að telja.

Ákærði greiði 132.104 krónur í sakarkostnað, og er þar innifalin málflutningsþóknun skipaðs verjanda hans, G-kk-ef M. A-kk-ef lögmanns, 117.800 krónur.